কিবরিয়া চৌধুরী, নবীগঞ্জ থেকে ॥ নবীগঞ্জে কার-বাস মুখোমুখি সংঘর্ষে স্বামী স্ত্রী নিহত হয়েছেন। এ সময় আহত হয়েছে আরো ২ জন। তবে অলৌকিকভাবে বেচে গেছে ৪ বছর বয়সী শিশু ফেরদৌস। আহত অবস্থায় সে আউশকান্দি অরবিট হাসপাতালে চিকিৎসাধীন রয়েছে। হতাহতরা কারযাত্রী ছিলেন। গতকাল বিকেল ৩টার দিকে ঢাকা-সিলেট মহা-সড়কের নবীগঞ্জ উপজেলার আউশকান্দি সিএনজি পাম্পের নিকট এ দুর্ঘটনাটি ঘটেছে। নিহতরা হচ্ছে-ঢাকা সাভারের দত্তপাড়া এলাকার রজব আলী (৪৫) ও তার স্ত্রী মনিরা বেগম (৩৫)। আহতরা হচ্ছে রজব আলীর শ্বাশুড়ী জানু বেগম ও গাড়ী চালক জয়নাল। এ ঘটনায় ১ ঘন্টা মহা-সড়কে যান চলাচল বন্ধ ছিল। পুলিশ পরিস্থিতি নিয়ন্ত্রণে আনে। সংশ্লিষ্ট সূত্রে জানা গেছে-গত বৃহস্পতিবার রজব আলী তার স্ত্রী সন্তান ও শ্যালিকাকে সঙ্গে নিয়ে একটি কারযোগে (নং-ঢাকা ...